കേരള സ്കൂൾ കലോത്സവം 2025

63-ാമത് സംസ്ഥാന സ്കൂൾ കലോത്സവം 2025 ജനുവരി 4 മുതൽ 8 വരെ തിരുവനന്തപുരത്ത് നടന്നു. തിരുവനന്തപുരം ,സെൻട്രൽ സ്റ്റേഡിയത്തിലെ  മുഖ്യവേദിയിൽ 2025 ജനുവരി 4 ന് രാവിലെ 10 മണിക്ക്, മുഖ്യമന്ത്രി പിണറായി വിജയൻ  ചടങ്ങ് ഉദ്ഘാടനം ചെയ്തു. വിദ്യാഭ്യാസമന്ത്രി  വി. ശിവൻകുട്ടി അധ്യക്ഷത വഹിച്ചു.
ഉദ്‌ഘാടന ചടങ്ങിന് മുന്നോടിയായി കേരളകലാമണ്ഡലത്തിന്റെ നേതൃത്വത്തിൽ  സ്വാഗത ഗാനത്തിന്റെ ദൃശ്യാവിഷ്‌കാരം നടന്നു.  പ്രിൻസിപ്പൽ സെക്രട്ടറി റാണി ജോർജ്ജ് ചടങ്ങിന് സ്വാഗതം പറഞ്ഞു.  ചടങ്ങിൽ മന്ത്രിമാരായ ജി.ആർ. അനിൽ,  കെ.എൻ. ബാലഗോപാൽ, കെ. രാജൻ, എ.കെ.ശശീന്ദ്രൻ, റോഷി അഗസ്റ്റിൻ, പി.എ. മുഹമ്മദ് റിയാസ്, വീണ ജോർജ്ജ്, സജി ചെറിയാൻ,   എന്നിവരും ആന്റണി രാജു   എംഎൽഎ, എം.പി.മാരായ ശശി തരൂർ, അടൂർ പ്രകാശ്, എ.എ. റഹീം, ജോൺ ബ്രിട്ടാസ്, എന്നിവരും തിരുവനന്തപുരം മേയർ ആര്യാ രാജേന്ദ്രനും പങ്കെടുത്തു.
എം.എൽ.എ. മാരായ കടകംപള്ളി സുരേന്ദ്രൻ, വി.  ജോയി, വി. കെ. പ്രശാന്ത്, എം വിൻസെന്റ്, ഐ.ബി. സതീഷ് എന്നിവരും തിരുവനന്തപുരം ജില്ലാ പ‍ഞ്ചായത്ത് പ്രസിഡണ്ട് ഡി. സുരേഷ് കുമാർ, ജില്ലാ കലക്ടർ അനുകുമാരി,  അഡീഷണൽ ഡയറക്ടറും ജനറൽ കൺവീനറുമായ ആർ.എസ്. ഷിബു, തിരുനന്തപുരം ഉപഡയറക്ടർ സുബിൻ പോൾ എന്നിവരുടെ സാന്നിദ്ധ്യമുണ്ടായിരുന്നു. പൊതുവിദ്യാഭ്യാസ ഡയറക്ടർ എസ്. ഷാനവാസ് കൃതജ്ഞത പറഞ്ഞു.
ജനുവരി 8 ന് വൈകുന്നേരം സമാപനസമ്മേളനം എം.ടി - നിള വേദിയിൽ നടന്നു. വിദ്യാഭ്യാസമന്ത്രി വി. ശിവൻകുട്ടി സ്വർണ്ണക്കപ്പ് സമ്മാനിച്ചു. പ്രതിപക്ഷനേതാവ് വി.ഡി. സതീശൻ സമ്മേളനം ഉൽഘാടനം ചെയ്തു. സ്പീക്കർ എ.എൻ. ഷംസീർ, മന്ത്രിമാരായ കെ.എൻ. ബാലഗോപാൽ, കെ. രാജൻ, ജി.ആർ.അനിൽ, രാമചന്ദ്രൻ കടന്നപ്പള്ളി, ചലച്ചിത്ര താരങ്ങളായ ടൊവിനോ തോമസ്, ആസിഫ് അലി എന്നിവർ സമാപന സമ്മേളനത്തിൽ സന്നിഹിതരായിരുന്നു.   249 ഇനങ്ങളിലായി   പതിനാലായിരത്തോളം വിദ്യാർത്ഥികൾ അഞ്ചുദിവസങ്ങളിലായി വിവിധ വേദികളിൽ പങ്കെടുത്തു. 1008 പോയന്റുകൾ നേടി തൃശ്ശൂർ ജില്ല ഒന്നാം സ്ഥാനം നേടി. പാലക്കാട് -1007, കണ്ണൂർ- 1003 പോയന്റുകൾ നേടി രണ്ടും മൂന്നും സ്ഥാനം കരസ്ഥമാക്കി.
സ്കൂളുകളുടെ പോയന്റ് നിലയിൽ പാലക്കാട് ജില്ലയിലെ ബീ.എസ്സ്.എസ്സ്.ഗുരുകുലം.എച്ച്.എസ്സ്.ആലത്തുർ മുന്നിലെത്തി.  തിരുവനന്തപുരം ജില്ലയിലെ കാർമൽ ഇ.എം. ഗേൾസ് എച്ച്.എസ്.എസ് വഴുതക്കാട് രണ്ടാം സ്ഥാനവും  വയനാട് ജില്ലയിലെ എം ജി എം എച്ച് എസ് എസ് മാനന്തവാടി മൂന്നാം സ്ഥാനവും നേടി.
2025-ലെ 63-ാമത് കേരള സംസ്ഥാന സ്കൂൾ കലോത്സവത്തിന്  **ഗോത്ര കലകൾ ഉൾപ്പെടുത്തിയ ആദ്യത്തെ കലോത്സവം** എന്ന പ്രത്യേകതയുണ്ട്. ഈ വർഷത്തെ കലോത്സവത്തിൽ ഗോത്ര സമൂഹത്തിന്റെ സമ്പന്നമായ കലാപാരമ്പര്യങ്ങൾക്ക് പ്രത്യേക പ്രാധാന്യം നൽകി, അവരുടെ കലാരൂപങ്ങൾ മുഖ്യവേദിയിൽ ഉൾപ്പെടുത്തിയിട്ടുണ്ട്. ഇത് കേരളത്തിലെ ഗോത്ര സമൂഹത്തിന്റെ സാംസ്കാരിക പൈതൃകം സംരക്ഷിക്കാനും പ്രോത്സാഹിപ്പിക്കാനും ഒരു പ്രധാന ഘട്ടമായി കണക്കാക്കപ്പെടുന്നു. ഈ ഉദ്യമം സാംസ്കാരിക വൈവിധ്യത്തെ ആഘോഷിക്കുകയും ഗോത്ര കലകൾക്ക് ഒരു വലിയ പ്ലാറ്റ്ഫോം നൽകുകയും ചെയ്തു.

## വേദികൾ
2025-ലെ കേരള സ്കൂൾ കലോത്സവം തിരുവനന്തപുരം ജില്ലയിലെ 25 വേദികളിലായാണ് നടന്നത്.  ഓരോ വേദിക്കും കേരളത്തിലെ പ്രധാന നദികളിലൊന്നിന്റെ പേരാണ് നൽകിയത്. വേദികളുടെയും അവയുടെ അനുബന്ധ പേരുകളുടെയും പട്ടിക ഇനിപ്പറയുന്നതാണ്:

## പോയിന്റ് നില

### വിജയികൾ

## രചനാ മത്സരങ്ങൾ സ്കൂൾ വിക്കിയിൽ
സംസ്ഥാന സ്കൂൾ കലോൽസവത്തിൽ രചിക്കപ്പെട്ട കഥ, കവിത, പെയിന്റിംഗ്, കാർട്ടൂൺ, കൊളാഷ് തുടങ്ങിയ വിവിധ രചനകൾ, മത്സരങ്ങളുടെ ഫലപ്രഖ്യാപനത്തിനുശേഷം സ്കൂൾ വിക്കിയിൽ അപ്‌ലോഡ് ചെയ്യാനുള്ള സൗകര്യവും ഒരുക്കിയിരുന്നു. മലയാളം, ഇംഗ്ലീഷ്, ഹിന്ദി, സംസ്കൃതം, അറബിക്, ഉറുദു തുടങ്ങിയ മുഴുവൻ ഭാഷകളിലെയും നാൽപ്പത്തി അഞ്ചോളം മത്സര ഇനങ്ങൾ സ്കൂൾ വിക്കിയിൽ ലിറ്റിൽ കൈറ്റ്സ് ( കേരള ഇൻഫ്രാസ്ട്രക്ചർ ആൻഡ് ടെക്നോളജി ഫോർ എഡ്യൂക്കേഷൻ) കുട്ടികളുടെ നേതൃത്വത്തിൽ ലഭ്യമാക്കിയിരുന്നു. സ്കാൻ ടെയിലർ, ജിമ്പ് തുടങ്ങിയ സ്വതന്ത്ര സോഫ്റ്റ് വെയറുകളിലായി എല്ലാ പ്രവർത്തനങ്ങളും ഏകോപിപ്പിച്ചു വന്നിരുന്നു.  ഹൈടെക് സൗകര്യം ഉപയോഗിച്ച് കലോത്സവം തത്സമയം സ്കൂളുകളിൽ കാണുന്നതിനും കൈറ്റ് അവസരമൊരുക്കി.

## ഇതുംകാണുക
* കേരള സ്കൂൾ കലോത്സവം

## പുറംകണ്ണികൾ
കലോൽസവം സ്കൂൾവിക്കിയിൽ

## ചിത്രശാല

Folk Dance of Kerala (114).jpg|നോടോടിനൃത്തം (ഗ്രൂപ്പ്) HS
Tribal dance of kerala at Kerala School Kalolsavam 2025 (23).jpg|പളിയ നൃത്തം
Mohiniyattam, A traditional dance form of Kerala (164) 1.jpg|മോഹിനിയാട്ടം
Keralanatanam, A traditional dance form of Kerala (10).jpg|കേരളനടനം
Kerala School Kalolsavam 2025 (115).jpg|ഭരതനാട്യം
Oppana, A traditional dance form of Muslim community in Kerala (35).jpg|ഒപ്പന
Kerala School Kalolsavam 2025 (49).jpg|കുച്ചിപ്പുഡി
Folk dance at Kerala School Kalolsavam 2025 (157).jpg|നോടോടിനൃത്തം (ഗ്രൂപ്പ്) HSS
Folk Dance of Kerala (205).jpg
Folk Dance of Kerala (22).jpg
Keralanatanam at Kerala School Kalolsavam 2025 (110).jpg|കേരളനടനം
File:Folk Dance of Kerala (343).jpg|നാടോടിനൃത്തം ഗ്രൂപ്പ് 
File:Mohiniyattam, A traditional dance form of Kerala (HSS) (304).jpg



## അവലംബം

വർഗ്ഗം:കേരള സ്കൂൾ കലോത്സവം